डीसीए की चुनाव प्रकिया शुरू, 7 को मतदान होगा
भास्कर संवाददाता | भीलवाड़ा
जिलाक्रिकेट संघ के चुनाव के लिए शनिवार को नामांकन प्रक्रिया शुरू की गई। प्रक्रिया के पहले दिन अध्यक्ष पद के लिए केके शर्मा, रामपाल शर्मा और नरेंद्र ओझा ने नामांकन पत्र दाखिल किए हैं। साथ ही सचिव पद के लिए महेंद्र नाहर और श्याम ओझा ने नामांकन भरा। वरिष्ठ उपाध्यक्ष पद के लिए किशोर केवलरमानी, नवनीत ओझा और प्रदीप झवेरी सहित उपाध्यक्ष के लिए नौ लोगों और संयुक्त सचिव पद के लिए तीन प्रत्याशियों ने नामांकन पत्र दाखिल किए। कोषाध्यक्ष पद के लिए मुकेश पटोदी, नवनीत ओझा और किशोर केवलरमानी ने नामांकन भरे। चुनाव अधिकारी रुस्तम अली शेख ने बताया कि रविवार को नामांकन पत्रों की जांच की जाएगी, सोमवार को नाम वापस लिए जाएंगे। जिला खेलकूद अधिकारी ओम प्रकाश गुर्जर ने बताया कि मंगलवार को सात मार्च को सुबह नौ बजे होटल रेडियंस में चुनाव कराया जाएगा।
hin_Deva bho_Deva hin_Deva